På den frie udstilling vistes på lige fod med malerier og skulpturer også dekorative arbejder. Det var Slott-Møller stærkt impliceret i: Slott-Møller udstillede fra 1894 kunsthåndværk. Efter Slott-Møllers opfattelse skulle kunsten - etisk og æstetisk - være bindeleddet mellem det åndelige og dagliglivet, og kunsthåndværket står centralt i hans produktion. Hans kunsthåndværk indeholder en utrolig iderigdom. Fra emner som en vugge over sennepskrukke til smykker og [[Servante (møbel)|servantestel]] viser de en idé, stil og humor, som virker overraskende taget hans tørre fremstillinger i maleriet i betragtning.<ref>''Agnes og Harald Slott-Møller. Mellem kunst og idealer'', side 14</ref>
Kunst Historie Maleri Materiel_kultur